Mainīgā vainadzīte
Mainīgā vainadzīte (Coronilla varia) ir vainadzīšu suga, kuras dabiskais izplatības areāls ir Dienvideiropā un Rietumāzijā. Suga arī ir sastopama Latvijas teritorijā — to uzskata par no kultūras vai adventīvā ceļā ieviesušos vietējā florā; tā ir pārsvarā sastopama valsts centrālajā un austrumu daļā. Augi aug skrajos un sausos mežos, tomēr biežāk ceļu un dzelzceļu malās, pamestos grants karjeros un nezālienēs.